नौणी विवि के 838 स्टूडंेट्स को मिली डिग्री, 18 को गोल्ड मेडल
राज्यपालआचार्य देवव्रत ने कहा कि वैज्ञानिकों के शोध लैब तक सीमित नहीं रहने चाहिए, बल्कि किसानों के खेतों तक पहुंचने चाहिए। वैज्ञानिकों के लिए किसानों को आत्महत्या से बचाना सबसे बड़ी चुनौती है। वह सोमवार को यशवंत सिंह परमार बागवानी एवं वानिकी यूनिवर्सिटी नौणी के आठवें दीक्षांत समारोह में छात्रों वैज्ञानिकों को संबोधित कर रहे थे। दीक्षांत समारोह में 838 छात्रों को डिग्रियां वितरित की गईं। 18 छात्रों को गोल्ड मेडल 261 मेरिट सर्टिफिकेट से सम्मानित किया गया। समारोह में आईसीएआर के डीजी डॉ. त्रिलोचन महापात्र मुख्य अतिथि के तौर पर मौजूद रहे।
राज्यपाल आचार्य देवव्रत ने कहा कि किसान पूरा साल खेतों में मेहनत करता है, लेकिन फसल होने पर आत्महत्या के लिए मजबूर हो रहा है। ऐसा नहीं होना चाहिए। वैज्ञानिकों को इस दिशा में काम करना चाहिए। उन्होंने कहा कि छात्र राष्ट्र की सबसे बड़ी संपत्ति हैं। छात्रों को अपनी फील्ड में उत्कृष्ठ कार्य करके देश को समृद्ध बनाने में अपना योगदान देना होगा। नौणी यूनिवर्सिटी में भी 67 फीसदी बेटियों की भागीदारी है। मेरिट में आने वालों में भी बेटियां आगे हैं। मुख्य अतिथि त्रिलोचन महापात्र ने कहा कि अध्यापकों को आत्म विवेचन करना चाहिए कि क्या वे अपने छात्रों को गुणवत्ता युक्त शिक्षा दे रहे हैं, जिससे वे आगे चलकर समाज का भला कर सके। इससे पहले यूनिवर्सिटी के वीसी डॉ. हरीचंद शर्मा ने यूनिवर्सिटी की गतिविधियों की विस्तृत जानकारी दी। यूनिवर्सिटी में उच्च स्तर का शोध कार्य हो रहा है।
उन्होंने बताया कि नेरी कॉलेज के लोकेश ने किक बॉक्सिंग में गोल्ड मेडल जीता है। डॉ. रिदम कक्कड़ ने हरियाणा में रिमोट सेंसिंग परीक्षा में टॉप किया। किरण ठाकुर ने को एआईएएसए नई दिल्ली ने स्टूडेंट ऑफ इयर का अवार्ड प्राप्त किया है। समारोह में यूनिवर्सिटी के विभिन्न विभागों के अध्यक्ष, फेकल्टी मेंबर अन्य छात्र अभिभावक मौजूद रहे।
इरा वैद्य, रिंपिका, शिवानी, नैंसी लोरिया, रोहित वर्मा, अमरजीत कुमार राय, निधि, नेहा, पूजा शर्मा, साहेब पाल, किरण कुमारी, किरण, शिशम राणा, सोनाली चौहान, रेखा राही, काजल शर्मा, हिना पठानिया कंचन ने गोल्ड मेडल हासिल किया।
सोलन | नौणीयूनिवर्सिटी में सोमवार को आयोजित दीक्षांत समारोह में अपनी डिग्रियां दिखाते स्टूडेंट्स।
bho_Deva hin_Deva hin_Deva hin_Deva mai_Deva hin_Deva